hu pl hu hu hu hu hu hu sv hu et hu hu hu hu hu hu hu hu hu hu hu hu hu hu hu hu hu hu hu hu de hu de hu hu da hu et hu hu hu en en pl en hu sv en hu en hu fr en en en hu de en hu en hu de en hu en hu fr en sv en hu fr en pl en hu fr en pl en hu hu en hu id hu hu hu hu en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Kalandutazás kis csoporttal a mesés Arábiában, lélegzetelállító vádikon, hegyi utakon és sivatagokon át
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Omán nemcsak a magyar utazók és turisták körében számít mind a mai napig egy kevéssé ismert, titokzatos utazási célpontnak. Bár az Arab-félsziget keleti csücskében fekvő Szultánság a régió turisztikai szempontból leggazdagabb országa, mégis egy ománi utazás hatalmas felfedezői élményt nyújt, hiszen relatívan kevés turista látogat el oda. A szultánság a kőolajból és földgázból származó hatalmas állami bevételek ellenére sem tért rá a szomszédos Szaúd-Arábia és Egyesült Arab Emírségek megalomán "fejlődési" útjára, hanem megőrizte régi báját és hagyományait. Az omániak is így reklámozzák magukat: "Minden, ami nem Dubai!". S Ománnak pont ez az erőssége! Miközben az ország rendkívül fejlett, modern, tiszta és kimagaslóan biztonságos, úton-útfélen tapasztalhatjuk és átélhetjük az évszázados arab és a rendkívül sokszínű és különleges ománi tradíciókat. A csodálatos természeti szépségek megannyi outdoor programot kínálnak: sivatagozás aranyszínű és vöröses homokdűnéken, hegyi túrázás Arábia Grand Canyonjában, tengeri fürdőzés az Indiai-óceánban, csobbanás az égszínkék vizű vádikban, teknősles a tengerparton és még sorolhatnánk. A tekintélyt parancsoló erődök, az impozáns mecsetek, a hangulatos városok és hegyi falvak, valamint azok mindennapjai visszarepítenek minket a múltbéli Arábia mesés világába. S mindeközben a rendkívül barátságos, kedves és vendégszerető omániak mindent megtesznek azért, hogy az odalátogatókkal megoszthassák szeretett országuk szépségeit, különlegességeit és hangulatát.
A Perzsa-öböl őrének is nevezett országba addig érdemes tehát ellátogatni, amíg a turisták áradata nem pusztítja el ezt érintetlenségét, nyugalmát, a helyiek tisztességét és a ma még megtapasztalható varázsát, ahol a mesés Kelet nyitja ki előttünk kapuit. Fedezd fel hát velünk egy csodálatos természetközpontú utazás keretében a mesés és gazdag Arábia ékkövét és éld át velünk az igazi sivatagi utazás kalandját!
- Muscat: Omán hangulatos, de a tradícióit mélyen őrző fővárosa;
- Nakhal: impozáns agyagerőd a hegyek ölelésében;
- Misfah: hangulatos hegyi agyagfalvak;
- Jebel Shams és a Wadi Ghul: szédítő panorámatúra Arábia Grand Canyonjában;
- Nizwa: az ország leghangulatosabb városa nyüzsgő bazárral és egy tekintélytparancsoló erőddel;
- Wahiba-dűnék: kempingezés az aranyszínű-vöröses homokdűnéken, "milliárd csillagos" hotelben;
- Ras al-Jinz: több ezer teknős otthona, ahol testközelből élhetjük át a fészekrakás és születés pillanatait;
- Bait al-Afreet: csobbanás a hatalmas, zöldeskék színű vizű mészkőmedencében;
- Wadi Bani Khalid, Wadi Shab: kirándulások és csobbanások vadregényes vádik türkizkék vizében
2022. október 30. -
2022. október 29. -
Sajnos nincs több helyünk, de vezetünk várólistát!
2022. december 29. -
2022. december 28. -
Érkezés Omán fővárosába, Maszkatba. Elfoglaljuk szállásunkat, ahol programunk indul. Amennyiben időnkbe belefér, már első nap belevetjük magunkat az arab világ egyik leghangulatosabb fővárosának felfedezésébe. Szállás: szálloda.
Maszkat, Nakhal erőd, Nizwa
Reggel elindulunk a fővárosból, és először a Hajar-hegység északi völgyei felé utazunk, ahol megtekintjük az ország egyik legimpozánsabb várát, a Nakhal-erődöt. A környékbeli forrásvizeknek köszönhetően a vár körül hatalmas datolyapálma-liget terül el. Felmászva az 1834-ben épült várra, csodaszép kilátás fogad minket a környező hegyekre, falura és a datolyapálma-ligetre. A kora délutáni órákban érkezünk meg a folyóparti Nizwa városába. Nizwa, vagy ahogy sokszor nevezik "Az Iszlám Gyöngye" Omán egyik legnépszerűbb és valóban egyik legelragadóbb városa. Miközben hűen őrzi tradícióit, évről-évre egyre több látogatót vonz magához a tekintélyt parancsoló XVII. századi erődítésével és az ország legrégibb bazárával. Mi is ezekre a helyekre látogatunk el. Itt lesz lehetőségünk különféle datolyából készült termékek kóstolására és persze vásárlására is. Rendkívül hangulatos nizwai szállásunkon két éjszakát töltünk. Szállás: szálloda.
Nizwa, Jebel Shams, Misfah, Nizwa
Ma a Shams-hegységbe kirándulunk. Egy kényelmes reggelit követően autóinkkal megkezdjük az emelkedést az ország legmagasabb pontját is magába foglaló Shams-hegység szerpentines útján. A platóra felérve az Arábia Grand Canyonjának nevezett Wadi Ghul lélegzetelállító sziklavilágában fogunk tenni egy látványos túrát. A 3 009 méter magas Shams-hegy Omán legmagasabb pontja. Bár maga a csúcs nem tartogat sok érdekességet, az alatta lévő helyenként több mint 1000 méteres szédítő mélység már annál inkább. Al-Khateem faluból indulunk el a kanyon oldalába vájt ösvényen. Célpontunk a szintén a sziklafalba épített, mára elhagyatottá vált As-Sab falucska lesz. A házak felett rövid sétával egy természetes medence érhető el, ahol lehet egyet csobbani. Innen a már ismert útvonalon térünk vissza autóinkhoz. Délután Omán legidősebb falvai közül Misfah-t tekintjük meg. A közel 400 éve folyamatosan lakott falvakban mind a mai napig jemeni stílusú vályogházakban laknak az emberek. A többszintes agyagtéglából épített házak a középkori Arábiába repítenek vissza minket.  Szállás: szálloda, ellátás: reggeli. (Túratáv: 8 km; Szintmelkedés: 200 méter fel, 200 méter le; Menetidő: 6-7 óra)
Nizwa, Bahla erőd, Wahiba-dűnék
Reggelit követően Omán egy újabb különleges, látványos régiója, a sivatag, azaz a A Wahiba-dűnék felé indulunk tovább. Menetközben egy rövid kitérőt teszünk a fenséges Bahlan erődhöz. Elhagyva az erődöt egy hosszabb utazással érkezünk meg az aranysárgás-vöröses színű homokjáról ismert sivatagba, a Wahiba-dűnékhez. Itt utunk egyik legnagyobb kalandja vár ránk: kempingezés a homokdűnéken a "milliárd csillagos hotelben". Körbesétálunk a tábor környékén, de egy fakultatív program keretében lehetőségünk lesz arra is, hogy terepjárókba pattanva, helyi profi sofőrök segítségével körbeszáguldozzunk a dűnék között, leszánkázzunk a meredek homoklejtőkön. Végignézünk egy gyönyörű sivatagi naplementét, majd a csillagos égbolt alatt, tábortűz mellett beszélgetve élvezzük a csendes és nyugodt sivatagi éjszakát. Szállás: beduin sátor, kiépített táborban; Ellátás: reggeli, vacsora.
Wahiba-dűnék, Wadi Bani Khalid, Sur, Ras al-Jinz
Kora reggel kelünk, hogy a sivatagi napfelkeltét már a dűnékről csodálhassuk végig. Fenséges látvány, ahogy a nap erejének változásával, hogyan változik percről percre a homokdűnék színe. Miután kigyönyörködtük magunkat, visszasétálunk táborunkba, összepakolunk, majd útnak indulunk a Wadi Bani Khalid felé. Ez Omán egyik legcsapadékosabb völgye. Rengeteg ember lakik itt ebben az oázisban kis falvakban, melyeket nagy kiterjedésű ültetvények és pálmafaligetek öveznek. Ebben a csodálatos völgyben indulunk el egy rövid sétára a kristálytiszta vizű, mély medencék felé, ahol meg is mártózhatunk a hűsítő vízben. A bátrabbak a fürdés mellett bekúszhatnak a denevérek-lakta Muqal-barlangba is. Ebédet követően Szinbád feltételezett szülővárosa, Sur felé vesszük az irányt. A természetes lagúna mentén fekvő, kitűnő stratégiai helyzettel megáldott Sur városa a híres dhow hajók készítésének egyik fő helye évszázadok óta. Itt sétálunk egyet a tengerparton a kikötőt védő erődök tövében és ellátogatunk az utolsó hajókészítő üzemhez. Surból Omán és az Arab-félsziget legkeletibb csücskébe, Ras al-Jinzbe utazunk. Itt található egy hatalmas teknősfarm, ahová évente kb. 20.000 teknős érkezik, hogy lerakja tojásait. Ha szerencsénk van, akkor az esti órákban mi is végigkísérhetjük ahogy a teknősök lerakják tojásaikat a homokba, melyekből másnap hajnalban kikelnek a kis teknősbébik. Szállás: szálló, ellátás: reggeli.
Ras al-Jinz, Wadi Shab, Bait al-Afreet (Sinkhole Park), Maszkat
Ma Omán talán legismertebb és legvarázslatosabb vádijához, a Wadi Shabhoz utazunk. A hatalmas sziklafalakkal, pálmafákkal és kisebb vízesésekkel övezett vízfolyáson az első métereket csónakkal tesszük meg a túránk kiindulópontjáig. Innen szárazföldön folytatjuk utunkat az UNESCO Világörökség részét is képező falaj csatornarendszer mentén. Egyre mélyebbre törünk a vadregényes szurdokvölgyben. Közel két órás kirándulásunk után érkezünk meg arra a helyre, ahol meg is mártózhatunk a türkizkék kristálytiszta vizű vádiban. Sőt, rövid úszást követően akár egy 3 méter hosszú, szűk járaton keresztül beúszva egy gyönyörű vízalatti barlangba is bemerészkedhetünk, ahol aztán kedvünkre ugrálhatunk a frissítő vízbe. Az újabb fantasztikus vádiélményeink után visszamegyünk autóinkhoz. Ebédet követően a Dibab falu melletti Bait al-Afreetnak (A Démon Háza) nevezett mészkőformációhoz utazunk. Ez nem más, mint egy 40 méter átmérőjű és 20 m mély kör alakú mélyedés, melynek alján egy zöldeskék vizű tó található. A bátrabbak akár meg is mártózhatnak a mély vizű természetes medencében. Ezután visszautazunk Maszkatba. Szállás: szálloda. (Túratáv: 8 km; Szintemelkedés: 100 méter fel, 100 méter le; Menetidő: 5-6 óra)
Ma Maszkat városával ismerkedünk meg alaposabban. Elsőként a grandiózus Qaboos szultán nagymecsetbe látogatunk el. Ezt követően a helyiek által közkedvelt Riyam Parkból kiindulva egy rövidebb, de annál látványosabb túrát teszünk a Maszkat feletti sziklás hegyeken át a Mutrah negyed felé. A túra során kitűnő rálátásunk nyílik a várost övező öblökre és az azokon éberen őrködő erődökre, tornyokra. A színes bazárba megérkezve megebédelünk és megismerkedhetünk a szebbnél-szebb keleti portékákkal. Itt újra lesz lehetőségünk megízlelni az ízletes és erős ománi kávét is. Amennyiben igény van rá, egy fakultatív hajókirándulás keretében látványos delfinlesre indulhatunk a Maszkat környéki vizeken. A delfinek felbukkanása nem garantált, de nagy esély van rá, hogy a hajók mellett ugráló, elsuhanó nagyobb delfincsapatokkal összefussunk. Napunkat egy rendkívül hangulatos helyi étteremben elköltött ománi vacsorával zárjuk, vacsora közben pedig megtartjuk az búcsúestünket is. Szállás: szálloda. (Túratáv: 4 km; Szintemelkedés: 200 méter fel, 200 méter le; Menetidő: 3 óra)
A mai napon elbúcsúzunk Omántól, szervezett programunk már nincs. Repülőjárat indulásától függően megkezdjük hazautazásunkat.
Az oldalon látható képeket Pál Máté készítette.
Svéd Lappföld, Norvégia (Lofoten): aurora borealis
Útleirás Tudnivalók Térkép Video
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk